Sarawak Way

**Sarawak Way** (atau boleh dikenali sebagai **Cara Sarawak** dalam bahasa Melayu) adalah ideologi penting yang dicetuskan sepenuhnya oleh Premier Sarawak, Datuk Patinggi Tan Sri Abang Johari Tun Openg. Ideologi Sarawak Way (*Cara Sarawak*) ini adalah berteraskan kepada prinsip dan tekad utama Kerajaan Sarawak mentransformasikan wilayah Sarawak menjadi sebuah wilayah yang lebih maju, moden, aman, makmur, dan sejahtera sepertimana yang terkandung dalam Strategi Pembangunan Pasca COVID-19 (PCDS) 2030 serta termaktub dalam Perjanjian Malaysia 1963 (MA63).

## Pengenalan
Idea kewujudan ideologi **Sarawak Way** (*Cara Sarawak*) ini pada mulanya dicetuskan oleh Ketua Menteri Sarawak ketika itu, Allahyarham Tan Sri Adenan Satem pada tahun 2015. Namun demikian, ianya masih samar-samar pada mulanya disebabkan oleh sesetengah pihak pembangkang ketika itu tidak bersetuju dengan ideologi berkenaan kerana ianya bertentangan dengan Perlembagaan Malaysia dan prinsip Rukun Negara.

Walau bagaimanapun, sejak Datuk Patinggi Tan Sri Abang Johari bin Tun Datuk Abang Haji Openg dilantik sebagai Premier Sarawak yang baharu, dari situlah berkembangnya ideologi Sarawak Way (*Cara Sarawak*). Ini dibuktikan dengan penurunan kuasa pentadbiran dan pemerintahan kerajaan daripada kerajaan persekutuan kepada Kerajaan Sarawak sendiri. Selain itu, penubuhan Petroleum Sarawak Berhad (PETROS), hak autonomi pendidikan dan kesihatan di Sarawak, perjuangan hak peribumi Sarawak, serta pembangunan wilayah berteraskan kepakaran teknologi dan inovasi moden di Sarawak juga mempengaruhi kewujudan ideologi penting ini.

## Strategi Pembangunan Pasca COVID-19 (PCDS) 2030
Strategi Pembangunan Pasca COVID-19 2030 (PCDS 2030) adalah pelan pembangunan wilayah Sarawak untuk tempoh 10 tahun, sehingga Sarawak mampu mencapai status wilayah maju, makmur, aman, dan sejahtera menjelang tahun 2030. Pelan ini dilancarkan secara rasmi oleh Kerajaan Sarawak pada tahun 2021, dengan matlamat untuk membimbing pemulihan ekonomi dan taraf hidup masyarakat Sarawak serta mentransformasikan pembangunan ekonomi wilayah Sarawak selepas pandemik COVID-19. Pelan ini juga merangkumi tiga teras utama, iaitu : 
* Kemakmuran ekonomi
* Masyarakat yang inklusif
* Kelestarian alam sekitar

## Visi Premier Sarawak 2030
Visi Premier 2030 merupakan visi penting Sarawak yang menjurus kepada usaha-usaha pembangunan wilayah serta kemajuan positif yang berjaya dicapai sepanjang tempoh pemerintahan Premier Sarawak, Datuk Patinggi Tan Sri Abang Johari Tun Datuk Abang Haji Openg. Dalam konteks yang mudah, tujuan utama kewujudan visi ini adalah untuk menjadikan Sarawak sebuah wilayah yang lebih maju dan makmur serta ekonomi yang berpendapatan lebih tinggi, didorong oleh transformasi teknologi, inovasi, dan reka cipta yang semestinya moden dan canggih. 

Teras utama Visi Premier 2030 ini merangkumi pembangunan Bandaraya Pintar (Smart Cities), kejuruteraan semula hasil (revenue reengineering), pembangunan mampan, serta pemantauan projek yang dipacu data untuk kemakmuran rakyat menjelang tahun 2030.

## Hak autonomi Sarawak dalam MA63

## Lihat juga
* Sarawak
* Premier Sarawak
* Kerajaan Sarawak
* Kabinet Sarawak
* Blok Borneo
* Perjanjian Malaysia 1963 (MA63)
* Perjanjian 18 Perkara Sarawak

## Nota

## Rujukan